Document ID: 31986R2398

KOMISSION ASETUS (ETY) N:o 2398/86,
annettu 30 päivänä heinäkuuta 1986,
muiden eläinten kuin vasikoiden rehuksi tarkoitetun rasvattoman maitojauheen myynnistä tarjouskilpailulla annetun asetuksen (ETY) N:o 368/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1335/86(), ja erityisesti sen 7 artiklan 5 kohdan,
sekä katsoo, että
komission asetuksen (ETY) N:o 368/77(), sellaisena kuin se on viimeksi muutettuna asetuksella (ETY) N:o 3812/85(), liitteessä esitetään rasvattoman maitojauheen denaturoinnissa tai denaturoinnissa, joka tehdään suoralla sekoituksella rehuihin, käytettävät menettelyt; rehujen lisäaineista annetun neuvoston direktiivin 70/524/ETY liitteiden muuttamisesta annetun direktiivin 85/429/ETY muuttamisesta 11 päivänä marraskuuta 1985 annetussa komission direktiivissä 85/520/ETY() vähennetään kuparin enimmäispitoisuutta milligrammoina kilogrammaa täysrehua kohden; tämän vuoksi on syytä mukauttaa asetuksen (ETY) N:o 368/77 liitteessä määrättyjen denaturointimenettelyjen kuparipitoisuutta, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 368/77 liitettä seuraavasti:
1. Korvataan 1 kohdan "Denaturointi" menettelyissä I H, I I, I J, I K ja I L sanat "100 g kuparia" sanoilla "80 g kuparia".
2. Korvataan 2 kohdan "Denaturointi suoralla sekoituksella rehuihin" menettelyissä II N, II O, II R ja II T sanat "45 ppm kuparia" sanoilla "25 ppm kuparia".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 1986.

Labels: 3
17
6